Oružane snage Angole

Oružane snage Angole (portugalski: Forças Armadas Angolanas) predstavljaju oružane snage Republike Angole. Temeljem sporazuma iz Bicessea 1991. godine, došlo je do ukidanja dotadašnjih Oružanih snaga za oslobođenje Angole (FAPLA). Snage MPLA i oporbene UNITA-e su raspuštene i demilitarizirane te su trebale biti integrirane u jedinstvenu vojsku. Integracija, doduše, nikada nije provedena jer su snage UNITA-e 1992. godine odbile ispoštovati sporazum i ponovo otišle u gerilu. Posljedice za članove UNITA-e u Luandi su zbog tog čina bile teške jer su njezini članovi bili izloženi maltretiranju i nasilju. Vrhovni komandant Oružanih snaga Angole je predsjednik republike, trenutno José Eduardo dos Santos, dok je šef glavnog stožera od 2010. godine Geraldo Sachipengo Nunda. Potonji odgovara ministru obrane, trenutno João Lourenço. Oružane snage sastoje se od kopnenih jedinica (Forças Armadas), ratne mornarice (Marinha de Guerra) i ratnog zrakoplovstva (Força Aérea Nacional de Angola). Prema podacima iz 2013., oružane snage su brojake oko 107,000 aktivnih časnika.